આખી વાત તો અહીં કહી દીધી એમ તમને લાગે તો સહેજ અટકો, આ ફક્ત પાત્ર પરિચય આપ્યો છે, એ ચારેયની વાર્તા અલગ અલગ પરિમાણમાં એકસાથે ચાલે છે, એમનો સંઘર્ષ, એમની તકલીફો અને એ અભિનય દ્વારા તાદ્દશ કરતી ચારેય અભિનેત્રીઓ આ ફિલ્મનું સૌથી મોટું જમાપાસું છે, ફિલ્મનો અંત ફિલ્મને પૂરી નથી કરતો, કદાચ આ વાર્તાઓ કદી પૂરી નથી થતી, ન ફિલ્મમાંં કે ન જીવનમાં. . ફિલ્મના ચારેય પાત્રો વચ્ચે લઘુતમ સામાન્ય અવયવ રૂપે છે એમની આઝાદીની ઝંખના, જે ક્યારેય પૂરી થવાની નથી એની એમને પણ ખબર છે.